EkBass/fiwiki-20250220-pages-articles huggingface dataset:
Rantajätkät

Rantajätkät ry on ylöjärveläinen kulttuuri- ja musiikkijärjestö, joka on perustettu vuonna 1982. Järjestön lähtökohtana on vaalia ja edistää omaehtoista nuoriso- ja populaarikulttuuria. Rantajätkät tunnetaan parhaiten Räikkärockista, joka järjestettiin vuosittain 1983–2012. Pöheikön Pölläys on toinen Rantajätkien jokakesäinen tapahtuma. Sitä sanotaan "Suomen suurimmaksi takapihavestivaaliksi", ja se on järjestetty vuodesta 1991 lähtien. Muita Rantajätkien tapahtumia ovat muun muassa Sänkipellon Säpinät, Räikkä Raikaa, Tenavien Tohinat, Liukas Läpilasku ja nuorison livemusiikkiharrastuksen kehityshanke Live-Pullistus. Soppeenmäessä sijaitsevaa Saurion taloa ylläpitää Kulttuuriosuuskunta Saurio, jonka perustivat vuonna 2019 Rantajätkien kanssa Ylöjärvi-Seura, Ylöjärven taideyhdistys ja Takamaan Poplaivue. Osuuskunnan tarkoituksena on Saurion talon kehittäminen monipuoliseksi kulttuuritaloksi. Luokka:Suomalaiset kulttuurijärjestöt Luokka:Suomalaiset musiikkialan järjestöt Luokka:Ylöjärvi
C/2012 S4

C/2012 S4 tai C/2012 S4 (PANSTARRS) on Aurinkoa kiertävä komeetta, joka löytyi Pan-STARRS-teleskoopilla vuonna 2012. Komeetan kiertoaika on yli 66 miljoonaa vuotta, ja ollessaan lähimpänä Aurinkoa komeetta ei tule lähemmäs kuin 4,35 AU:ta, mikä on Cerestä kauempana Auringosta. ==Lähteet== Luokka:Komeetat
Pöheikön pölläys

Pöheikön pölläys on Rantajätkien järjestämä musiikkitapahtuma, joka on pidetty Ylöjärvellä vuodesta 1991 lähtien. __NOTOC__ ==Esiintyjät== === 1991 === Huutava heisimato, Molotovin Coctail === 1992 === Kupiaisen kapakkaorkesteri, Jukka Törmä & Neliveto, The Skylarks, White One === 1993 === Soulville, Vicky Rosti & Menneisyyden Vangit, Aimo Pamaus & Luodinkestävät liivit === 1994 === Moog Konttinen, Toni Rossi & Sinitaivas, Pasi & Pantterit, Aimo Pamaus & Luodinkestävät liivit === 1995 === Wanha Warasto, Moog in Band, Kadunkulkijat, Vicky Rosti & Menneisyyden Vangit, Maratontanssi-teatteriesitys === 1996 === A. Aallon Rytmiorkesteri, Grawfish, Underwear, Seitsemän seinähullua veljestä, Handy Hanger === 1997 === Jussi Alanko & Alligaattorit, A. Aallon rytmiorkesteri, Riki Sorsa & Leirinuotio, Aimo Pamaus & Luodinkestävät liivit === 1998 === Agents, Jussi Alanko & Alligaattorit, Lapinlahden Linnut, Aimo Pamaus & Luodinkestävät liivit === 1999 === A. Aallon rytmiorkesteri, Aki Sirkesalo, Laiskat auringossa === 2000 === A. Aallon rytmiorkesteri, Wide Image, Yö, Sorry After Ever === 2001 === Agents, Wide Image, Popeda, Pablo & The Buttlers === 2002 === Screaming Thunders, A. Aallon rytmiorkesteri, Aika, Aimo Pamaus & Luodinkestävät liivit, Riemuivisioona, Tre:s Hombres, Wiley Cousins Band (USA/FIN) === 2003 === Kirka, Funky Friends Company, Nylon Beat, Lari Salomaa & Villit kantapäät === 2004 === Laura Voutilainen, A. Aallon rytmiorkesteri, Aimo Pamaus & Luodinkestävät liivit, Captain Stabbing's Musical Adventures === 2005 === Irina, Jani Wikholm, Recyclers, Aimo Pamaus & luodinkestävät liivit === 2006 === Virve Rosti & Menneisyyden Vangit, Matti Nykänen, Popeda, Powerglide, Reginan vangit === 2007 === Paula Koivuniemi, Reginan vangit, Popeda, Aimo Pamaus & Luodinkestävät liivit === 2008 === Popeda, Cubehead, Jean S., Aimo Pamaus & Luodinkestävät liivit, Reginan vangit === 2009 === Mamba, Aimo Pamaus & Luodinkestävät liivit, Popeda, Rocktähteet === 2010 === Paula Koivuniemi, The Steam, Popeda, Aimo Pamaus & Luodinkestävät liivit === 2011 === Aimo Pamaus & Luodinkestävät liivit, Mamba, Sami Hintsanen & Alabama House band, Frederik === 2012 === Rocktähteet, Apulanta, Aimo Pamaus & Luodinkestävät liivit, Rockvalli, Popeda === 2013 === Pertti Kurikan nimipäivät, Paula Koivuniemi, Eläkeläiset, Aimo Pamaus & Luodinkestävät liivit === 2014 === Jukka Poika, Popeda === 2015 === Eppu Normaali, Popeda Luokka:Musiikkitapahtumat Suomessa Luokka:Ylöjärvi
Psychrolutes marcidus

Psychrolutes marcidus () on pallosimppuihin kuuluva syvänmeren kala, jota tavataan lounaisella Tyynellämerellä Australian, Tasmanian ja Uuden-Seelannin rannikoiden tuntumassa.Psychrolutes marcidus Fishbase. Viitattu 4.3.2014. Sillä ei ole virallista suomenkielistä nimeä,Kysymykset Helsingin kaupunginkirjasto. Viitattu 4.3.2014. mutta kalasta on käytetty muun muassa nimityksiä "möykkykala" ja "läskikala". Psychrolutes marcidus elää 600–1 200 metrin syvyydessä ja kasvaa korkeintaan 30 senttimetrin pituiseksi. Kalan liha on hyytelömäistä massaa, jonka tiheys on vain hieman vettä suurempaa. Tämän vuoksi se pystyy ajelehtimaan merenpohjan yläpuolella kuluttamatta energiaansa uimiseen. Ravinnokseen psychrolutes marcidus käyttää meren ylemmistä kerroksista kohti pohjaa vajoavia eliöitä, kuten äyriäisiä, jota se siivilöi suuhunsa.Deep-sea creatures Te Ara – The Encyclopedia of New Zealand. Viitattu 4.3.2014.Hearst, Michael: "Unusual Creatures: A Mostly Accurate Account of Some of Earth's Strangest Animals" s. 24–25. Chronicle Books 2012. ISBN 978-1-4521-0467-6. Viitattu 4.3.2014. Psychrolutes marcidusta tarttuu usein pohjatrooleihin muiden lajien pyytämisen yhteydessä. Tämän vuoksi jotkut tutkijat pelkäävät sen tulevan uhanalaiseksi. Alhaisen tiheytensä vuoksi Psychrolutes marciduksen muoto muuttuu huomattavasti merenpinnan tasolla pienemmästä paineesta johtuen. Merestä nostettuna epämääräistä "möykkyä" muistuttava kala on tullut tunnetuksi internetissä kiertävinä meemeinä ja syyskuussa 2013 se äänestettiin jopa maailman rumimmaksi eläimeksi. == Lähteet == Luokka:Simppukalat
Your Disco Needs You

"Your Disco Needs You" on disko-kappale Kylie Minoguen albumilta Light Years (2000). Se julkaistiin singlenä 22. tammikuuta 2001, ja sen kirjoittivat Minogue, Guy Chambers ja Robbie Williams. == Kappalelista == ;Saksalainen CD single 1 # "Your Disco Needs You" (3:33) # "Your Disco Needs You" (Almighty Mix Edit) (3:29) # "Your Disco Needs You" (Almighty Mix) (8:22) # "Your Disco Needs You" (German Version) (3:33) # "Password" (3:49) ;Saksalainen CD single 2 # "Your Disco Needs You" (Casino Mix) (3:38) # "Your Disco Needs You" (3:33) # "Your Disco Needs You" (Almighty Mix) (8:22) # "Please Stay" (7th District Club Flava Mix) (6:33) ;Australialainen CD single # "Your Disco Needs You" (3:33) # "Your Disco Needs You" (Almighty Mix Edit) (3:29) # "Your Disco Needs You" (Almighty Mix) (8:22) # "Your Disco Needs You" (Casino Mix) (3:38) # "Your Disco Needs You" (German Version) (3:33) # "Password" (3:49) == Listasijoitukset == Lista Korkein sijoitus Australia (ARIA Charts) 20 Itävalta (Ö3 Austria Top 40) 70 Saksa (Media Control Charts) 31 Sveitsi (Schweizer Hitparade) 27 Britannia (UK Singles Chart) 152 == Lähteet == == Aiheesta muualla == * Kylie Minoguen virallinen sivusto Luokka:Kylie Minoguen kappaleet Luokka:Vuoden 2001 kappaleet
Paul Olberg

Paul Olberg (alk. Hirsch Schmuschkowitz tai Szmuszkewicz; 22\. marraskuuta 1878 Jēkabpils, Kuurinmaan kuvernementti, Venäjän keisarikunta – 4. toukokuuta 1960 TukholmaKuva Paul Olbergin hautakivestä.) oli latvialaissyntyinen saksalais-ruotsalainen toimittaja ja menševikki. Hän pakeni lokakuun vallankumouksen jälkeen Berliiniin, jossa hän toimi ruotsalaisten työväenlehtien kirjeenvaihtajana. Vuodesta 1933 hän asui Tukholmassa. Paul Olbergin poika oli NKVD:n agentti Valentin Olberg (s. 1907 Zürichissä), joka teloitettiin vuonna 1936. Myös hänen toinen poikansa, Paul Olberg nuorempi eli Pavel (s. 1909 Helsingissä), teloitettiin Neuvostoliitossa samana vuonna.Biographische Datenbanken: Olberg, Valentin Venäläisen tutkijan V. L. Vihnovitšin mukaan Valentin Olberg ei todellisuudessa ollut NKVD:n agentti, vaan tämä väite on Yhdysvaltoihin loikanneen entisen NKVD:n agentin Aleksandr Orlovin antama virheellinen tieto. Paul Olberg kävi toukokuussa 1939 suomalaisen K. H. Wiikin kanssa kirjeenvaihtoa, jossa Wiik kuvaili tulevan suursodan päälinjat melko osuvasti.Tuomioja, Erkki: K. H. Wiik: Puoluesihteeri ja oppositiososialisti, s. 252–253, Tammi, 1982 ISBN 951-30-5722-4 1950-luvulla Olberg oli mukana Bundin seuraajana toimineessa kansainvälisessä juutalaisten työväenliitossa. (ja jiddišiksi) Hän työskenteli uransa varrella myös Hufvudstadsbladetissa, ja hänen kirjoituksiaan julkaistiin useiden vuosien ajan Suomen Sosialidemokraatissa.Paul Olberg 60-vuotias. Suomen Sosialidemokraatti, 23.11.1938, s. 6, Kansalliskirjaston digitoidut aineistot. Vuonna 2017 Ruotsissa julkaistiin lehdistöneuvos Per Enerudin kirjoittama Paul Olbergin elämäkerta Den farligaste av flyktingar. ==Teoksia== * Briefe aus Sowjet-Russland, 1919 * Die Bauernrevolution in Russland: Die alte und die neue Politik Sowjet-Russlands, 1922 * Die Tragödie des Baltikums: Die Annexion der freien Republiken Estland, Lettland und Litauen, 1941 * Det moderna Egypten i det andra världskriget, Natur och kultur, 1943 * Antisemitism i Sovjet, Natur och kultur, 1953 ==Lähteet== Luokka:Latvialaiset henkilöt Luokka:Sosialistit Luokka:Baltiansaksalaiset Luokka:Toimittajat Luokka:Vuonna 1878 syntyneet Luokka:Vuonna 1960 kuolleet
Svoboda (puolue)

Yleisukrainalainen liitto ”Svoboda”, lyhyemmin pelkkä Svoboda (suomeksi käännettynä: Vapaus) on ukrainalainen äärioikeistolainen nationalistinen puolue, jolla on eniten kannatusta Länsi-Ukrainassa. Svoboda perustettiin vuonna 1991 nimellä Ukrainan sosiaalikansallinen puolue. Se on kuulunut tarkkailijana Euroopan kansallisten liikkeiden liittoon, jossa ovat mukana Ranskan Kansallinen rintama, Unkarin Jobbik, Ruotsin Kansallisdemokraatit ja Britannian kansallispuolue. Svobodaa pidetään yleisesti antisemitistisenä ja sen johtajat ovat usein antaneet juutalaisvastaisia lausuntoja. Vuoden 2012 parlamenttivaaleissa Svobodan kannatus nousi alle yhdestä prosentista yli kymmeneen, ja länsiukrainalaisessa Lvivin kaupungissa se sai yli puolet kaikista äänistä.The Jerusalem Post: Experts weigh in on rise of Ukrainian Svoboda party Vuoden 2014 vallankumouksessa Svobodalla oli merkittävä rooli, ja vallanvaihdon jälkeen puolue sai uuteen hallitukseen neljä ministeriä ja valtakunnansyyttäjän paikan. Vuoden 2014 presidentinvaaleihin osallistunut silloinen puoluejohtaja Oleh Tjahnybok sai vaatimattoman 1,16 prosentin kannatuksen (10. suosituin ehdokas). Ennenaikaisissa syksyn 2014 parlamenttivaaleissa puolue jäi 4,7 prosentin kannatuksellaan (noin 740 000 ääntä) hiukan alle viiden prosentin valtakunnallisen äänikynnyksen. Koska vuoden 2011 vaalilain mukaan puolet 450 kansanedustajista valitaan kuitenkin vaalipiirikohtaisten tulosten perusteella, puolue oli saamassa vaalipiireistä seitsemän kansanedustajaa uuteen parlamenttiin. ==Lähteet== Luokka:Ukrainan puolueet Luokka:Äärioikeistolaiset puolueet
Zbigniew Bródka

Zbigniew Marcin Bródka (s. 8. lokakuuta 1984 Głowno) on puolalainen pikaluistelun olympiavoittaja. Bródka voitti Sotšin olympialaisissa 2014 kultaa 1 500 metrillä ajalla 1.45,006. Hän kukisti toiseksi sijoittuneen Alankomaiden Koen Verweij'n vain 0,003 sekunnilla. Joukkuetakaa-ajossa hän kuului Puolan pronssijoukkueeseen. 1 000 metrillä hän oli neljästoista. Matkakohtaisissa MM-kilpailuissa Bródka sai pronssia joukkuetakaa-ajossa Sotšissa 2013. Hän oli samoissa kilpailuissa viides 1 000 ja kuudes 1 500 metrillä. Heerenveenissä 2015 hän oli 1 500 metrillä kuudes ja 2012 yhdeksäs. Yleisluistelun MM-kilpailuissa hän sijoittui kahdeksanneksi Hamarissa 2013 ja yhdeksänneksi Calgaryssa 2015. Bródka saavutti matkakohtaisissa EM- kilpailuissa pronssia joukkuetakaa-ajossa Kolomnassa 2018. Samojen kisojen 1 500 metrillä hän oli kymmenes. Yleisluistelun EM-kilpailuissa hän on sijoittunut yhdeksänneksi Heerenveenissä 2013 sekä kymmenenneksi Hamarissa 2014 ja Minskissä 2016. Bródka voitti 1 500 metrin maailmancupin kokonaiskilpailun kaudella 2012–2013. Hän on voittanut 1 500 metrillä yhden maailmancupin osakilpailun, ollut kolme kertaa toinen ja kolme kertaa kolmas. == Ennätykset == Matka Aika Paikka Päivä 500 m 35,75 Calgary 28. helmikuuta 2015 1 000 m 1.07,87 Calgary 19. tammikuuta 2013 1 500 m 1.42,89 Salt Lake City 15. marraskuuta 2013 3 000 m 3.44,08 Calgary 28. helmikuuta 2015 5 000 m 6.27,79 Calgary 7. maaliskuuta 2015 10 000 m 14.09,29 Hamar 17. helmikuuta 2013 == Lähteet == Luokka:Puolalaiset pikaluistelijat Luokka:Puolalaiset olympiavoittajat Luokka:Vuonna 1984 syntyneet Luokka:Elävät henkilöt
Svoboda

Svoboda (Свобода) on vapautta tarkoittava venäjän kielen ja eräiden muiden slaavilaisten kielten sana. Sitä voidaan käyttää myös seuraavissa merkityksissä: * svoboda, vuoden 1917 vallankumouksen jälkeen myös Suomessa erityisesti: kuriton vapaus, hulina *Svoboda, ukrainalainen äärioikeistolainen puolue * Svoboda, Liskin kaupungin nimi Venäjällä 1918–1943 * Radio Svoboda, Radio Free Europe, Yhdysvaltain kongressin rahoittama radio- ja viestintäorganisaatio * 2559 Svoboda, asteroidi * Svoboda, Popedan studioalbumi vuodelta 1992 * Svoboda tai Swoboda, sukunimenä: ** Ewa Swoboda (s. 1997), puolalainen pikajuoksija ** Cyril Svoboda (s. 1956), tšekkiläinen poliitikko ja ministeri ** David Svoboda (s. 1985), tšekkiläinen nykyaikainen viisiottelija ja olympiavoittaja ** Hannes Swoboda (s. 1946), itävaltalainen poliitikko ja europarlamentaarikko ** Josef Svoboda (1920–2002), tšekkiläinen taiteilija ja lavastaja ** Karel Svoboda (1938–2007), tšekkiläinen säveltäjä ** Ludvik Svoboda (1895–1979), Tšekkoslovakian presidentti 1968–1975 ** Miroslav Svoboda (s. 1995), tšekkiläinen jääkiekkomaalivahti ** Oldřich Svoboda (s. 1967), tšekkiläinen jääkiekkomaalivahti ** Petr Svoboda (s. 1966), tšekkiläinen jääkiekkoilija ** Petr Svoboda (s. 1984), tšekkiläinen pika- aitajuoksija == Lähteet ==
Huominen on huomenna

”Huominen on huomenna” on rap-duo JVG:n toinen single heidän kolmannelta pitkäsoitoltaan Voitolla yöhön. Single julkaistiin 7. helmikuuta 2014. Kappaleen kertosäkeen esittää Anna Abreu, ja sen musiikkivideo on kuvattu Los Angelesissa. Kappaleen on säveltänyt Jarkko Ehnqvist ja Anna Abreu. Sanoituksesta vastaavat Ehnqvistin ja Abreun lisäksi JVG:n Jare ja VilleGalle. == Kappaleet == ;Digitaalinen lataus # # ;Promosingle # == Listasijoitukset == Lista Paras sijoitus Suomen virallinen singlelista 1 Suomen virallinen latauslista 1 Radiolista 1 == Lähteet == Luokka:JVG:n kappaleet Luokka:Anna Abreun kappaleet Luokka:Vuoden 2014 kappaleet
Indinaviiri

Indinaviiri (C36H47N5O4) on proteaasien estäjiin kuuluva viruslääke, jota käytetään HIV- ja AIDS-potilaiden hoidossa. ==Vaikutusmekanismi ja haittavaikutukset== Indinaviiri vaikuttaa HIV-virukseen estämällä viruksen proteaaseja toimimasta. Indinaviiri on peptidomimeetti eli muistuttaa rakenteeltaan peptidejä ja sitoutuu viruksen proteaasin aktiiviseen keskukseen peptidien ja proteiinien sijasta. Tämä johtaa viruksen tarvitsemien proteiinien ja entsyymien synteesin estymiseen ja virukset eivät pääse kehittymään lisääntymiskykyisiksi. Indinaviirin rakenteessa vaikuttavia ryhmiä ovat peptidirungon lisäksi indaminoliryhmä ja hydroksyyliryhmä. Indinaviirin haittavaikutuksia ovat muiden proteaasien inhibiittoreiden tavoin vatsaoireet kuten vatsakivut, ripuli ja huonovointisuus. Lisäksi lääkeaine voi aiheuttaa maksan entsyymiarvojen nousua, hyperglykemiaa ja virtsakivien muodostumiseen. ==Synteesi== Indinaviirille on kehitetty viisivaiheinen asymmetrinen synteesi. Synteesin lähtöaineena on indeeni, joka ensimmäisessä vaiheessa hapetetaan epoksidiksi. Muita synteesin vaiheita ovat asymmetrinen alkylointi ja asymmetrinen epoksidin avaaminen amiinin avulla. ==Lähteet== Luokka:Viruslääkkeet
Siguldas bobsleja un kamaniņu trase

Siguldas bobsleja un kamaniņu trase Siguldas bobsleja un kamaniņu trase Paikkakunta: Sigulda Maa: Avattu: 1986 Remontoitu: 2008, 2014 Rakenne Rakenne Kokonaispituus: 1 420 m Kilpailupituus: 1 200 m Mutkia: 16 Maksimijyrkkyys: 9,3 % Keskijyrkkyys: 8,25 % Siguldas bobsleja un kamaniņu trase on kelkkailurata Siguldassa Latviassa. ==Historia== 1960-luvun lopussa Siguldan kaupunginvaltuusto hyväksyi uuden kelkkailuradan rakentamisen, mutta vasta vuonna 1986 kelkkailurata valmistui neuvostoliittolaisten harjoittelukeskukseksi. Vuoden 2008 remontissa radalle asennettiin keinotekoinen jäädytysjärjestelmä ja vuonna 2014 radan infrastruktuuria modernisoitiin. ==Tekniset tiedot== Laji Pituus Mutkia Korkeusero Keskijyrkkyys Rattikelkkailu ja skeleton 1 200 m 16 99 m 8,25 % Ohjaskelkkailu miehet 1 200 m 16 111,5 m 9,3 % Ohjaskelkkailu naiset ja parit 988 m 13 100 m 10,1 % ==Ennätykset== ===Starttiennätykset=== Laji Päivämäärä Kelkkailija Aika Ohjaskelkkailu miehet 26.1.2014 Johannes Ludwig 4,548 Ohjaskelkkailu naiset 10.1.2021 Madeleine Egle 1,607 Ohjaskelkkailu parit 9.1.2021 Rieder/Rastner 1,510 ===Rataennätykset=== Laji Päivämäärä Kelkkailija Aika Ohjaskelkkailu miehet 15.1.2017 Semen Pavlichenko 47,837 Ohjaskelkkailu naiset 14.1.2017 Tatjana Ivanova 41,583 Ohjaskelkkailu parit 14.1.2017 Eggert/Benecken 41,485 Ohjaskelkkailu joukkue 10.1.2021 Tatjana Ivanova Semen Pavlichenko Kashkin/Korshunov 2.12,833 ==Lähteet== *Tracks – Sigulda IBSF.org *Sigulda (Latvia) FIL-luge.org *Bobtrase bobtrase.lv *Bobsleja un kamaniņu trase tourism.sigulda.lv ===Viitteet=== == Aiheesta muualla == Luokka:Latvian kelkkailuradat Luokka:Sigulda
Raututunturit

Raututunturit on tunturiryhmä Urho Kekkosen kansallispuiston alueella ja Saariselän seudulla. Tämä tunturiryhmä on muodostunut noin 30–50 miljoonaa vuotta sitten ja yleisin alueella esiintyvä kivilaji on Lapin granuliitti. Raututunturit ovat melko matalia, loivia ja helppokulkuisia. Alue on suosittu retkeilyalue. Tuntureista korkein on Kiilopää, joka on 546 metriä korkea ja muiden tuntureiden korkeus on noin 500 metriä. Raututuntureiden huippujen välissä sijaitsevista kuruista tunnetuimpia ovat Rumakuru, joka sijaitsee Vahtamapään ja Vävypään välissä sekä Kiilopään kaakkoispuolella sijaitseva Kuutamokuru. Tunturiryhmän maastossa virtaa Kulasjoki, joka alkaa Kiilopään, Kuutamokurun ja Rautupään maastosta, virtaa Sodankylän ja Inarin kuntien rajan tuntumassa ja yhtyy lopulta Luttojokeen. Myös Luttojoen Suomen alueen suurin haara, Suomujoki virtaa tunturiryhmän maastossa. Rautupään, Kutturapäiden, Aaslakkapäiden ja Sihtipäiden välissä sijaitsee Rautulampi, jonka läheisyydessä sijaitseva Rautuvanka on vedenjakaja-aluetta. Samalla seudulla sijaitsevat myös Luulampi ja Lankojärvi. == Lähteet == == Aiheesta muualla == * http://www.viastar.fi/Kartat/52/Kartta_Raututunturi Luokka:Sodankylän tunturit Luokka:Inarin tunturit
Atle

Atle on miehen etunimi. Nimi on muinaisskandinaavista alkuperää ja tuli uudelleen käyttöön 1800-luvulla Esaias Tegnérin runojen vaikutuksesta. Suomessa nimi Atle on Digi- ja väestötietoviraston tietojen mukaan annettu vuoden 2019 loppuun mennessä noin 270 henkilölle. Nimeä ei ole suomen­kielisessä kalenterissa, mutta suomen­ruotsalaisen kalenterin mukaan Atlen nimipäivä on 4. maaliskuuta. == Tunnettuja Atleja == * Atle Antonsen (s. 1969), norjalainen näyttelijä ja koomikko * Atle Asanti (1905–1992), suomalainen diplomaatti * Atle Genetz (1859–1922), suomalainen yritys- ja pankinjohtaja ja valtiopäivämies * Atle Hansen (s. 1954), norjalainen kirjailija * Atle Mali (1904–1961), suomalainen ylilääkäri, lääkintöneuvos, professori ja päätoimittaja * Atle Lie McGrath (s. 2000), norjalainen alppihiihtäjä * Atle Selberg (1917–2007), norjalainen matemaatikko * Atle Skårdal (s. 1966), norjalainen alppihiihtäjä, suurpujottelun maailmanmestari * Atle Sponberg (s. 1964), norjalainen viulisti * Atle Welander (1911–1945), suomenruotsalainen kirjailija * Atle Emanuel Wilho (1857–1940), suomalainen runoilija * Atle Wilskman (1883–1921), suomalainen sukututkija == Muita == * Jäänmurtaja Atle == Lähteet == Luokka:Etunimet
Anteplan

Anteplan Oy on kouvolalainen insinööri- ja suunnittelutoimisto. Se työllistää n. 30 henkilöä. Anteplanin pääkonttori sijaitsee Kouvolassa. Lisäksi sillä on toimipaikat Lahdessa ja Kotkassa. Anteplan Oy:n liikevaihto on n. 2,5 miljoonaa euroa.Anteplan Oy:n liikevaihdon lievä kasvu toi lievän tulosparannuksen (Kauppalehti 1.8.2013.) Viitattu 4.3.2014. ==Tuotteet ja palvelut== Laitteistojen ja laitoksien suunnittelu ja tuotekehitys sekä teknisen tuoteinformaation ratkaisut ja palvelut. ==Lähteet== ==Aiheesta muualla== *Anteplan Oy:n internet-sivut Luokka:Suomalaiset suunnittelu- ja konsultointitoimistot Luokka:Kouvolalaiset yritykset
Ruokkikaa Nälkäiset

Ruokkikaa Nälkäiset on vuonna 1989 perustettu ekumeeninen hätäapujärjestö, joka toimii yhteistyössä kansainvälisen Feeding the Nations -organisaation kanssa. Järjestö on avustanut hädänalaisia ihmisiä yli 60 maassa ympäri maailmaa. Sen tehtävänä on toimittaa nopeasti ja luotettavasti elämän perusedellytykset niille, jotka apua eniten tarvitsevatYhdistyksen säännöt. Järjestön matala organisaatio mahdollistaa alhaisen kuluprosentin (19 %)Tilinpäätös 2013. == Toiminta Suomessa == Ruokkikaa Nälkäiset -järjestön toimisto sijaitsee Suomessa, Tampereella. Järjestöllä on yksi kokoaikainen työntekijä. Vapaaehtoiset hoitavat muun muassa uutiskirjeen postittamisen sen tilanneille. Lisäksi vapaaehtoisryhmät järjestävät tilaisuuksia, joiden tuotto lahjoitetaan järjestön kautta kohdemaiden köyhille. Ruokkikaa Nälkäiset on jättänyt Kehitystyön palvelukeskuksen (Kepa) jäsenyyshakemuksen 4.3.2014. == Toiminta ulkomailla == Vuonna 2020 Ruokkikaa Nälkäiset -järjestö auttaa apua tarvitsevia seuraavissa maissa Suomen ulkopuolella: Albania, Intia, Irak, Israel, Kenia, Kreikka, Libanon, Sambia, Tadžikistan, Venezuela ja Venäjä. Lisäksi järjestö jakaa pienimuotoista ruoka-apua kotipaikkakunnallaan Tampereella. Järjestö toimii kohdemaissa yhteistyössä paikallisten kristillisten seurakuntien kanssa. Suomesta lähetään lahjoitusvaroja tilisiirtona seurakuntien luottohenkilöille, jotka vastaavat tarvikkeiden hankinnasta ja jakelusta. He ovat velvollisia raportoimaan varojen käytöstä yksityiskohtaisesti kuukausittain. Ruokkikaa Nälkäiset auttaa ihmisiä kokonaisvaltaisesti. Aineellisen avun lisäksi jaetaan henkistä ja hengellistä apua. Järjestö osallistuu paikallisseurakuntien työntekijöiden koulutukseen, johon kuuluu teologian ja psykologian opintojen ohella terveys- ja ympäristötietoa. Ruokkikaa Nälkäiset tukee kohdemaiden kestävää kehitystä rahoittamalla lasten päivittäistä kouluruokailua Albaniassa, Intiassa, Keniassa ja Sambiassa. == Lähteet == == Aiheesta muualla == * http://www.facebook.com/ruokkikaanalkaiset Luokka:Kansalaisjärjestöt Luokka:Suomalaiset kehitysyhteistyöjärjestöt Luokka:Suomalaiset lähetystyöjärjestöt Luokka:Vapaaehtoistyö Luokka:Hyväntekeväisyys Suomessa
Weltcupstrecke

Weltcupstrecke Weltcupstrecke Paikkakunta: Lienz, Itävalta Talviurheilukeskus: Skiing area – Hochstein Vuori: Hochstein Rinneluokitus: Musta Yläasema: 1 010 m Ala-asema: 680 m Korkeusero: 330 m Pituus: 1 600 m Maksimijyrkkyys: 47 % Keskijyrkkyys: 20,6 % Hissi Hissi Hissi: Schloßbergbahn Tyyppi: 6-hengen tuoli-/ gondolihissi Kapasiteetti: 1 400 henkilöä/h Ala-asema: 680 m Yläasema: 1 010 m Miehet Miehet Suurpujottelu Suurpujottelu 1\. MC-kilpailu: 20.12.1969 Pujottelu Pujottelu 1\. MC-kilpailu: 21.12.1969 Naiset Naiset Suurpujottelu Suurpujottelu Lähtö: 1 008 m Maali: 680 m Korkeusero: 328 m Pituus: 1 094 m Maksimijyrkkyys: 47 % Minimijyrkkyys: 18 % Keskijyrkkyys: 30 % 1\. MC- kilpailu: 19.12.1969 Pujottelu Pujottelu Lähtö: 880 m Maali: 680 m Korkeusero: 200 m Pituus: 644 m Maksimijyrkkyys: 47 % Minimijyrkkyys: 18 % Keskijyrkkyys: 31,1 % 1\. MC-kilpailu: 20.12.1969 Stadion Stadion Nimi: Hochstein Arena Weltcupstrecke (myös Schloßberg) on laskettelurinne Skiing area – Hochsteinin talviurheilukeskuksessa Lienzissä Itävallassa. Weltcupstrecke tunnetaan ennen kaikkea naisten alppihiihdon maailmancupin tekniikkalajikilpailujen isäntäpaikkana. ==Reitti== Weltcupstrecken yläasema sijaitsee 1 010 metriä merenpinnan yläpuolella ja suurpujottelun lähtöpaikka on 1 008 metriä merenpinnan yläpuolella. Suurpujottelulähdön jälkeen alkaa vasemmalle kääntyvä jyrkänne SCL Kante, jonka jälkeen rinne kääntyy oikealle. Sen jälkeen tulee Russenweg ja Gamsgangl, jonka jälkeen on pujottelun lähtöpaikka. Sen jälkeen tulee jyrkänne Jasdorferschuß, jossa rinne kääntyy oikealle. Sitten tulee kumpuileva ja loivempiosuus, jossa sijaitsee Bärental (Karhunlaakso), Gribelekante (Gribelin reuna) ja osuuden päättävä Schibrücke (Hiihtosilta), jonka alitsee menee autotie. Sillan jälkeen rinne kääntyy vasemmalle loppujyrkänteelle Schlußhang. Weltcupstrecke päättyy 680 metriä merenpinnan yläpuolelle lähelle Lienzin keskustaa. ==Lähteet== *Skiing area – Hochstein Lienzer-Bergbahnen.at *Lifts & Slopes Lienzer-Bergbahnen.at *Daten zum Rennen – Strecken schiclub-lienz.at *Lienzer Bergbahnen ski map Winter.intermaps.com *Results – Lienz fis-ski.com ===Viitteet=== Luokka:Itävallan laskettelurinteet Luokka:Alppihiihdon maailmancupin rinteet Luokka:Lienz
Major League Baseball -kausi 1992

Major League Baseball -kausi 1992 oli baseballin Major Leaguen kausi, jolloin syöttäjät palasivat jälleen määräävään asemaan. 298 ottelua 2 106:sta oli nollapelejä. Atlanta Braves syötti näistä 24 ja Pittsburgh Pirates 20. San Francisco Giants jätettiin nollille 18 kertaa. Toronto Blue Jays voitti World Seriesin vieden mestaruustittelin ensimmäisen kerran Yhdysvaltain ulkopuolelle. ==Runkosarjan sarjataulukot== American League American League American League American League American League American League Sija Joukkue Voitot Tappiot Voittosuhde % GB AL East AL East AL East AL East AL East AL East 1\. Toronto Blue Jays 96 66 .593 \-- 2\. Milwaukee Brewers 92 70 .568 4.0 3\. Baltimore Orioles 89 73 .549 7.0 4\. Cleveland Indians 76 86 .469 20.0 4\. New York Yankees 76 86 .469 20.0 6\. Detroit Tigers 75 87 .463 21.0 7\. Boston Red Sox 73 89 .451 23.0 AL West AL West AL West AL West AL West AL West 1\. Oakland Athletics 96 66 .593 \-- 2\. Minnesota Twins 90 72 .556 6.0 3\. Chicago White Sox 86 76 .531 10.0 4\. Texas Rangers 77 85 .475 19.0 5\. California Angels 72 90 .444 24.0 5\. Kansas City Royals 72 90 .444 24.0 7\. Seattle Mariners 64 98 .395 32.0 National League National League National League National League National League National League Sija Joukkue Voitot Tappiot Voittosuhde % GB NL East NL East NL East NL East NL East NL East 1\. Pittsburgh Pirates 96 66 .593 \-- 2\. Montreal Expos 87 75 .537 9.0 3\. St. Louis Cardinals 83 79 .512 13.0 4\. Chicago Cubs 78 84 .481 18.0 5\. New York Mets 72 90 .444 24.0 6\. Philadelphia Phillies 70 92 .432 26.0 NL West NL West NL West NL West NL West NL West 1\. Atlanta Braves 98 64 .605 \-- 2\. Cincinnati Reds 90 72 .556 8.0 3\. San Diego Padres 82 80 .506 16.0 4\. Houston Astros 81 81 .500 17.0 5\. San Francisco Giants 72 90 .444 26.0 6\. Los Angeles Dodgers 63 99 .389 35.0 ==Postseason== *American League Championship Series MVP: Roberto Alomar *National League Championship Series MVP: John Smoltz *All-Star-ottelu 14. heinäkuuta Jack Murphy Stadiumilla päättyi American Leaguen 13–6 voittoon. MVP: Ken Griffey, Jr. ==Lähteet== *Baseball-Reference.com, American Leaguen tilastot *Baseball-Reference.com, National Leaguen tilastot Luokka:Major League Baseball -kaudet Luokka:Vuoden 1992 baseball
Hermann Maier Weltcupstrecke

Hermann Maier Weltcupstrecke Hermann Maier Weltcupstrecke Paikkakunta: Flachau, Itävalta Talviurheilukeskus: Snow Space Salzburg Vuori: Grießenkareck Rinneluokitus: Punainen Yläasema: 1 377 m Ala-asema: 924 m Korkeusero: 453 m Pituus: 2 914 m Keskijyrkkyys: 15,5 % Hissi Hissi Hissi: Starjet 1 Tyyppi: 6-hengen tuolihissi Kapasiteetti: 2 742 henkilöä/h Ala-asema: 924 m Yläasema: 1 377 m Miehet Miehet Suurpujottelu Suurpujottelu Lähtö: 1 365 m Maali: 960 m Korkeusero: 405 m Pituus: 1 350 m Keskijyrkkyys: 30 % 1\. MC-kilpailu: 6.1.1996 Pujottelu Pujottelu Lähtö: 1 160 m Maali: 960 m Korkeusero: 200 m Pituus: 590 m Maksimijyrkkyys: 53 % Keskijyrkkyys: 33,9 % 1\. MC-kilpailu: 7.1.1996 Naiset Naiset Super-G Super-G 1\. MC-kilpailu: 22.12.1993 Suurpujottelu Suurpujottelu Lähtö: 1 310 m Maali: 960 m Korkeusero: 350 m Pituus: 1 185 m Keskijyrkkyys: 29,5 % 1\. MC-kilpailu: 9.3.2002 Pujottelu Pujottelu Lähtö: 1 169 m Maali: 960 m Korkeusero: 209 m Pituus: 590 m Maksimijyrkkyys: 53 % Keskijyrkkyys: 35,4 % 1\. MC-kilpailu: 14.1.2001 Hermann Maier Weltcupstrecke (aikaisemmin Grießenkar) on laskettelurinne Flachaussa Itävallassa. Laskettelurinne on nimetty paikallisen alppihiihtäjän Hermann Maierin mukaan. Hermann Maier Weltcupstrecke tunnetaan alppihiihdon maailmancupin tekniikkalajikilpailujen isäntäpaikkana, etenkin naisten iltapujottelusta. ==Reitti== Hermann Maier Weltcupstrecken yläasema sijaitsee 1 377 metriä merenpinnan yläpuolella. Rinne alkaa melko jyrkkänä, jyrkänteen jälkeen tulee Kirchner-S-oikea-vasen S-mutka. Kirchner-S:n jälkeen on pujottelun lähtöpaikka. Pujottelu alkaa Kehlschuss-jyrkänteellä, jonka jälkeen on loivempi osuus. Loivemman osuuden jälkeen tulevat Kehlhang ja Zielhang- osuudet. Maalialue on 960 metriä merenpinnan yläpuolelle ja itse laskettelurinne päättyy 924 metriä merenpinnan yläpuolelle Starjet 1 -tuolihissin ala-asemalle. ==Lähteet== *Flachau Flachau.com *Open lifts & runs, Flachau Flachau.com *Ski map Salzburger Sportwelt Flachau.com *Piste panorama skiamade.com *Hermann Maier Weltcupstrecke skiweltcup-flachau.at *Results – Flachau fis.ski.com Luokka:Itävallan laskettelurinteet Luokka:Alppihiihdon maailmancupin rinteet Luokka:Flachau
Jenni Hiltunen

Jenni Hiltunen (s. 1981 Hollola) on suomalainen, Helsingissä asuva ja työskentelevä nykytaiteilija. Hän valmistui Turun taideakatemiasta vuonna 2004 ja Kuvataideakatemiasta 2007. Hiltunen työskentelee sekä öljyvärimaalauksen että videotaiteen keinoin. Hänen teoksensa käsittelevät aikaansa: internetiä ja sen loputonta kuvatulvaa, muotimaailmaa outoine ja banaaleine kuva- aiheineen sekä blogien, foorumien ja sosiaalisen median omituisia ja absurdeja puheenaiheita. Saamelaistaiteilijat Marja Helander ja Outi Pieski kritisoivat Hiltusen videoteosta Grind (2011) ja sen kokoelmiinsa hankkinutta Kiasmaa kulttuurisesta omimisesta. Kesällä 2014 Hiltunen oli mukana Kiasman ja Marimekon yhteisnäyttelyssä nimeltä Kimpassa. ==Lähteet== Luokka:Suomalaiset taidemaalarit Luokka:Vuonna 1981 syntyneet Luokka:Elävät henkilöt Luokka:Suomalaiset videotaiteilijat
Tuukka Leppänen

Tuukka Tapani Leppänen (s. 25. kesäkuuta 1982 Lahti) on suomalainen näyttelijä ja entinen yhdistetyn urheilija.Teatterit ja teatterintekijät 2005, s. 387. Helsinki 2005. ISBN 952-471-629-1 Hän pääsi sisään Teatterikorkeakouluun ensimmäisellä yrittämällään vuonna 2003 ja valmistui teatteritaiteen maisteriksi vuonna 2007. Tätä ennen hän oli näytellyt jo lukuisissa tuotannoissa toimien esimerkiksi vierailevana pääosan esittäjänä SIM-Teatterin produktioissa Lahdessa. Hänet kiinnitettiin Helsingin Kaupunginteatteriin vuonna 2008, ja hän on esiintynyt lukuisissa näytelmissä ja musikaaleissa. Leppänen on tunnettu myös ääninäyttelijänä lukuisissa dubbauksissa. ==Filmografia== ===Elokuva / Televisiosarja=== Vuosi Elokuva / Sarja Rooli 2006 Kotikatu oppilas 2012 I've Only Just Begun 2015 Yökyöpelit Riskilä, Herra Käki 2015 Nuotin vierestä Kauko nuorena 2019, 2020 Rantabaari Johannes Taivalsalo 2023 Pohjolan laki Jussi Uusitalo 2024 Syke Elias Rotko ===Teatteri=== Vuosi Näytelmä Rooli Teatteri 2003 Hair Paul UIT Peacock 2004 Saturday Night Fever Tony Manero UIT Peacock 2005 Hairspray Link Larkin / Brad Helsingin Kaupunginteatteri 2006 Väärennetty Morsian Jaspis Helsingin Kaupunginteatteri 2006 Piukat paikat Jerry Lahden Kaupunginteatteri 2007 Cats Munkustrap Lahden Kaupunginteatteri 2008 Rebecca Jack Favell Helsingin Kaupunginteatteri 2009 Spring Awakening Melchior / Moritz u.study Helsingin Kaupunginteatteri 2009 Maija Poppanen Perttu (Bert) Helsingin Kaupunginteatteri 2010 Wicked Fiyero Helsingin Kaupunginteatteri 2010 Next to Normal Gabe Helsingin Kaupunginteatteri 2011 Yökyöpelit useita rooleja Helsingin Kaupunginteatteri 2011 Metsä Pjotr Helsingin Kaupunginteatteri 2012 Viulunsoittaja Katolla Perchik Helsingin Kaupunginteatteri 2013 Tohtori Zivago Juri Živago Helsingin Kaupunginteatteri 2016 Housut pois! Jerry Lukowski Lahden Kaupunginteatteri 2016 Miehen kylkiluu Jussi Ollenberg 2017 Kultainen vasikka Jaakko Honka Helsingin Kaupunginteatteri 2019 Pieni Merenneito Skuutti (Scuddle) 2020 Stalinin suloinen ruoska Viktor Kuznetsov 2020 Once Killen/Poika (Guy) HKT Lilla Teatern 2021 Niin kuin taivaassa Daniel Daréus Helsingin Kaupunginteatteri 2022 Dido's BarDido's Bar Turnus Dash Arts Lontoo ===Muut työt=== Laulusolistina * Studioalbumi "En Morgon Vid Havet", Maija Kaunismaan sävellyksiä Claes Anderssonin runoihin 2022 * Vantaan Viihdeorkesterin ja Lahti Sinfonian konserteissa v. 2009 lähtien * Kaj Chydeniuksen levyillä sekä konserteissa ympäri Suomea v. 2008 lähtien * Tessa Virta Bandin kanssa yksityiskeikoilla ympäri Suomea 2012–17 * Akustinen Kitaraduo Marco & Tuukka v. 2005 lähtien ===Dubbaukset=== ==Lähteet== Luokka:Suomalaiset näyttelijät Luokka:Vuonna 1982 syntyneet Luokka:Elävät henkilöt
St. Rasta

St. Rasta on helsinkiläinen ska:ta, räppiä, reggaeta, balkan-musiikkia ja folkia sekoittava yhtye. Se on julkaissut yhden studioalbumin, yhden EP:n ja neljä musiikkivideota. Yhtyeen vakiintuneeseen kokoonpanoon on kuulunut 11–13 jäsentä. Yhtye tunnettiin aktiivivuosinaan 2010–2020 etenkin energisistä keikoistaan. Yhtye teki vuosien 2010 ja 2020 välissä yli sata konserttia pääosin pääkaupunkiseudulla, esimerkiksi viidesti Tavastialla, mutta myös muualla Suomessa ja kerran Pietarissa Venäjällä. St. Rasta julkaisi debyyttialbuminsa Hitit omakustanteena 29. huhtikuuta 2020. Albumi äänitettiin Helsingin Pitäjänmäen Hitsville-studiolla Juuso Pakkasen toimesta vuonna 2018. Levyn miksasivat pääosin Juuso Pakkanen ja Kalle Jokela. Koko bändi osallistui albumin tuottamiseen. Albumilla ovat mukana feattaamassa rap-artistit Jontti ja Laineen Kasperi. Bändin ensimmäinen EP Herrojen Aika julkaistiin omakustanteena kesäkuussa 2012. Herrojen aika -EP:n äänitti ja miksasi Perttu Kurttila Helsingin Punavuoressa vuonna 2012. Masteroinnista vastasi Bommitommi. EP:llä ovat feattaamassa Pole ja Ras Henry. EP:stä julkaistiin kaksi 150:n CD:n painosta. Yhtyeen Pietarin-matkasta on julkaistu Anton Tammen ohjaama dokumenttielokuva St.Rasta/St.Petersburg vuonna 2014. St. Rasta on perustettu vuonna 2010 Helsingin Tapanilassa. Yhtyeen perustivat Henri Hyökyvirta, Rami Shikeben, Lauri-Pekka Greis ja Santtu Okkonen. Sen ensimmäinen konsertti oli Kallion lukion aamunavauksessa 14. toukokuuta 2010, jolloin ensimmäisen konserttinsa soitti myös reggaeyhtye Kuningasidea. Ensimmäinen kappale Elämän epäkohdat julkaistiin vuonna 2010. Seuraavat ennen EP:tä julkaistut kappaleet äänitettiin ja miksattiin Helsingin Vallilan Nilsiänkatu 10:n studiolla. Aktiivisina vuosinaan bändi esiintyi ja vaikutti erityisesti Helsingin Kallion alueella. Yhtye jäi aktiivisesta toiminnasta tauolle kesällä 2020. ==Diskografia== ===Studioalbumit=== * Hitit (2020) === EP:t === *Herrojen Aika -EP (2012) ===Musiikkivideot=== * "Mörkö" (2013) - ohj. Eero Liimatainen & Leo Kuutti * "Älä" (2014) - ohj. Anton Tammi * "Rai Rai (Raipati Rai)" (2014) - ohj. Lauri Koivusalo *"Lepoa Kiireestä" (2015) - ohj. Petra Lumioksa === Elokuvat === * "St. Rasta St. Petersburg" (2014) - ohj. Anton Tammi ==Lähteet== * St. Rasta Facebook -sivustolla * St. Rasta St. Petersburg ==Aiheesta muualla== * St.Rasta Facebook -sivustolla * St. Rasta Spotify * St. Rasta Soundcloud * https://www.rumba.fi/uutiset/st-rastan- uudella-videolla-seikkailee-kaveri-jolla-huonompi-paiva-kuin-sinulla/ * https://www.rumba.fi/live/kuvagalleria-laineen-kasperi-sai-helsingin- korjaamon-tuntumaan-vaasankadun-kuppilalta-hyvalla-tavalla/ * http://cult24.fi/pietarin-miliisi-iski-st-rasta-suomalaisyhtyeen- musiikkivideon-kuvauksiin-katso-uusi-ala-video/ * http://www.sue.fi/2014/02/katso-st-rastan-uusi-video/ Luokka:Suomalaiset yhtyeet
Sammaltunturi

Sammaltunturi on kaksilakinen tunturi Pallas-Yllästunturin kansallispuistossa Muoniossa, Kittilän rajan tuntumassa lähellä Keimiötunturia. Vuoden 2003 loppuun asti Sammaltunturi kuului Kittilän kuntaan. Kuntajaon muutos teki siitä muoniolaisen tunturin. Tunturi on ruskaretkeläisten suosima vaelluskohde. __NOTOC__ == Reittejä ja tupia == Sammaltunturin länsipuolitse johtaa seututie 957 Särkijärveltä Raattaman kautta Peltovuomaan. Ennen tienoikaisua maantie kulki Kutunivan ja Pallas­järven välillä ylhäällä tunturissa puurajan tuntumassa.Kyöstilä et al., 2012, s. 17 Vanha maantienura on talviaikaan käytössä latupohjana, ja kesäaikana se on kesäretkeilyreitti.Kyöstilä et al., 2012, s. 44, 68 Vanhalta tieltä johtaa polku Sammaltunturin Ylilaelle ja toinen polku autiotupana olevalle Mustavaaran porokämpälleKyöstilä et al., 2012, s. 44 tunturin pohjoispuolella. Toinen lähellä oleva autiotupa on tunturin itäpuolisen Keimiöjärven rannalla.Kyöstilä et al., 2012, s. 45 == Tutkimusasema == Sammaltunturin Ylilaella on Ilmatieteen laitoksen ilmanlaatua tarkkaileva asema, joka on toiminut vuodesta 1991. Asemalla mitataan muun muassa typpidioksidin, otsonin ja rikkidioksidin pitoisuuksia ilmassa. Sammaltunturilla pullotetaan Euroopan puhtanta ilmaa lasipulloihin jotka lähetetään Yhdysvaltoihin, Coloradoon analysoitavaksi. Näytteiden avulla tutkitaan ilmakehän ominaisuuksia esimerkiksi kasvihuonekaasujen ja pienhiukkasten vaikutusta ilmakehään sekä päästötavoitteiden toteutumista. Mittausten perusteella on pystytty sanomaan että ilmastosopimuksia rikotaan. Mittausaseman yhteydessä on myös tavanomainen Ilmatieteenlaitoksen säähavaintoasema. Asema on täysin automatisoitu. == Lähteet == * === Viitteet === Luokka:Muonion tunturit Luokka:Pallas- Yllästunturin kansallispuisto
Suomi talviparalympialaisissa 2014

Suomi osallistui Sotšin vuoden 2014 talviparalympialaisiin 13 urheilijan joukkueella. == Mitalistit == === Hopeaa === * Ilkka Tuomisto – maastohiihto, miesten pystyhiihto 20 km (p) == Suomen joukkue == Urheilija Laji Katja Saarinen Alppihiihto Matti Suur-Hamari Lumilautacross Juha Härkönen Maasto- ja ampumahiihto Maija Järvelä Maasto- ja ampumahiihto Lasse Kankkunen Maasto- ja ampumahiihto Rudolf Klemetti Maastohiihto Ilkka Tuomisto Maastohiihto Sini Pyy Maastohiihto Tuomo Aarnikka Pyörätuolicurling Vesa Hellman Pyörätuolicurling Markku Karjalainen Pyörätuolicurling Sari Karjalainen Pyörätuolicurling Mina Mojtahedi Pyörätuolicurling == Katso myös == * Suomi talviolympialaisissa 2014 == Lähteet == * http://www.sport.fi/paralympiakomitea/sotsi-2014/suomen- joukkue * http://www.yle.fi/urheilu/suomi_sai_ensimmaisen_mitalin_paralympialaisissa/7128100 *http://www.yle.fi/urheilu/suomi_puristi_kahdeksanneksi_avoimessa_viestissa/7138781 talviparalympialaisissa 2014 Luokka:Talviparalympialaiset 2014
Never, Never

Never, Never on jamaikalaisen laulajaduon Brick & Lacen kappale heidän Love Is Wicked-debyyttialbumiltaan. Sen julkaisi Geffen Records sekä CD-levynä että digitaalisesti ladattavana singlenä 6. helmikuuta 2007. Kappaleen tuottajina toimivat Abraham Laboriel Jr, Mateo Laboriel, Ron Fair ja Steven "Lenky" Marsden. Kappaleelle on tehty myös musiikkivideo, joka julkaistiin videopalvelu YouTubessa 20. joulukuuta 2009 sekä iTunesissa digitaalisesti ladattavana versiona 16. maaliskuuta 2007. Kappaleesta ei menestynyt Euroopassa, sillä sen ainoaksi listamerkinnäksi jäi Suomen virallisen singlelistan 14. sija. ==Kappalelista== Digitaalinen lataus * 1. Never Never - 3:41 ==Listasijoitukset== Listat (2007) Paras sijoitus Suomi (Suomen virallinen lista) 14 ==Lähteet== Luokka:Vuoden 2007 kappaleet Luokka:Brick & Lacen kappaleet
Amerikkalaisen jalkapallon Aasian liitto

Amerikkalaisen jalkapallon Aasian liitto (lyh. AFAF, ) on amerikkalaisen jalkapallon lajiliitto, joka kattaa Aasian kansalliset lajiliitot. Lajiliittoon kuuluu kuusi jäsenmaata. AFAF on lajin maailmanliiton eli IFAF:in jäsen. ==Jäsenet== * KAFA * AFFI * JAFA * KGFF * MAFA * FAFA ==Lähteet== Luokka:Amerikkalainen jalkapallo Luokka:Kansainväliset urheilujärjestöt Luokka:Aasian kansainväliset järjestöt
Miks

"Miks" on suomalaisartisti Sini Sabotagen kappale hänen ensimmäiseltä, 22 m² -nimiseltä studioalbumilta. Sen julkaisivat PME Records sekä Warner Music Finland albumin toisena singlenä 15. marraskuuta 2013. Kappale nousi kaupallisilla listoilla latauslistan 5.- sekä singlelistan 14. sijalle. Se oli myös parhaimmillaan radioiden 29. soitetuin kappale. ==Kappaleet== # ==Listasijoitukset== Lista Paras sijoitus Suomen virallinen singlelista 14 Suomen virallinen latauslista 5 Radiolista 29 ==Lähteet== Luokka:Sini Sabotagen kappaleet Luokka:Vuoden 2013 kappaleet
Marek Mintál

Marek Mintál (s. 2. syyskuuta 1977 Žilina, Tšekkoslovakia) on pelaajauransa jo lopettanut slovakialainen jalkapalloilija. Hän on Saksan Bundesliigassa pelaavan 1. FC Nürnbergin historian yksi parhaimmista pelaajista. == Seurajoukkueura == Uransa alkuvaiheet Mintál edusti kotikaupunkinsa Žilinan MŠK Žilinaa. Hän on yksi joukkueen kaikkien aikojen parhaimmista pelaajista 180 ottelullaan ja 77 maalillaan. Hän voitti Žilinan riveissä Slovakian liigan kaksi kertaa peräkkäin sekä Slovakian cupin kerran. Vuonna 2003, seitsemän vuoden Žilinassa pelaamisen jälkeen Mintál siirtyi Saksaan silloin 2. Bundesliigassa pelanneen 1. FC Nürnbergin riveihin. Hän iski ensimmäisenä vuonnaan 2. Bundesliigassa 18 maalia ja johdatti joukkueensa pääsarjaan. Tänä vuonna Mintál sai lempinimiä, kuten "Sniper" ja "Phantom". 2005 kesällä suurseurat kuten Liverpool FC olivat kiinnostuneita Mintálista, mutta hän päätti jäädä Nürnbergiin. Vuonna 2007 1. FC Nürnberg voitti Saksan cupin Mintálin iskettyä finaalissa maalin VfB Stuttgartia vastaan. Mintál myös loukkaantui tässä ottelussa. Vuonna 2011, kahdeksan vuoden Nürnberg-jakson jälkeen Mintál siirtyi toisen sarjatason Hansa Rostockiin. Pelattuaan vuoden Rostockissa, hän palasi takaisin Nürnbergiin, nyt kakkosjoukkueeseen ja vuoden pelattuaan hän lopetti uransa. == Maajoukkue == Mintál kuului Slovakian miehistöön vuoden 2000 kesäolympialaisissa. Kaiken kaikkiaan hän on pelannut Slovakian maajoukkueessa 45 ottelua ja tehnyt niissä 14 maalia. Luokka: Slovakialaiset jalkapalloilijat Luokka: Vuonna 1977 syntyneet Luokka: Elävät henkilöt
Lambada (kappale)

"Lambada" on suomalaisartisti Sini Sabotagen kappale hänen ensimmäiseltä, 22 m² -nimiseltä studioalbumilta. Sen julkaisi PME Records sekä Warner Music Finland albumin kolmantena singlenä helmikuussa 2014. Kappale sijoittui yhdeksi viikoksi latauslistan 29:nneksi 22 m² -albumin yhteydessä. Singlejulkaisun jälkeen "Lambada" ei toistaiseksi ole noussut uudestaan listoille. ==Kappaleet== # ==Listasijoitukset== Lista Paras sijoitus Suomen virallinen singlelista – Suomen virallinen latauslista 29 Radiolista – ==Lähteet== Luokka:Sini Sabotagen kappaleet Luokka:Vuoden 2014 kappaleet
X-League

X-League on amerikkalaisen jalkapallon kilpasarja Japanissa. Sarjassa on kolme tasoa, jotka ovat X1 Super, X1 Area ja X2. Korkein sarjataso X1 Super on yksi maailman kovatasoisimmista amerikkalaisen jalkapallon sarjoista. X-League perustettiin vuonna 1971 nimellä Japan American Football League. Vuonna 1997 sarja sai nykyisen nimensä. Sarjan mestaruusottelu on nimeltään Japan X Bowl. Se tunnettiin vuoteen 2003 asti nimellä Tokyo Super Bowl. Hallitseva mestari kohtaa kauden päätteeksi Japanin yliopistosarjan mestarin Rice Bowl -ottelussa. ==X1 Super -sarjan joukkueet 2019== X-Leaguen pääsarjassa pelaa kahdeksan joukkuetta. Kauden neljä parasta etenevät pudotuspeleihin ja viimeiseksi jäänyt karsii sarjapaikastaan. *All Mitsubishi Lions *Elecom Kōbe Finies *Fujitsu Frontiers *IBM BigBlue *Nojima Sagamihara Rise *Obic Seagulls *Panasonic Impulse *Tōkyō Gas Creators ==Mestarit== Sarjan mestaruusottelua on pelattu vuodesta 1987 alkaen. *2018: Fujitsu Frontiers *2017: Fujitsu Frontiers *2016: Fujitsu Frontiers *2015: Panasonic Impulse *2014: Fujitsu Frontiers *2013: Obic Seagulls *2012: Obic Seagulls *2011: Obic Seagulls *2010: Obic Seagulls *2009: Kajima Deers *2008: Panasonic Denko Impulse *2007: Matsushita Denko Impulse *2006: Onward Skylarks *2005: Obic Seagulls *2004: Matsushita Denko Impulse *2003: Onward Skylarks *2002: Recruit Seagulls *2001: Asahi Soft Drinks Challengers *2000: Asahi Soft Drinks Challengers *1999: Asahi Beer Silver Star *1998: Recruit Seagulls *1997: Kajima Deers *1996: Recruit Seagulls *1995: Matsushita Denko Impulse *1994: Matsushita Denko Impulse *1993: Asahi Beer Silver Star *1992: Asahi Beer Silver Star *1991: Onward Skylarks *1990: Matsushita Denko Impulse *1989: Asahi Beer Silver Star *1988: Renown Rovers *1987: Renown Rovers ==Lähteet== ==Aiheesta muualla== *Sarjan kotisivut *Uutisia X-Leaguesta The Japan Times *American Football in Japan Luokka:Amerikkalaisen jalkapallon sarjat Luokka:Japanin palloilusarjat
Burn (Deep Purplen kappale)

”Burn” on Deep Purple -yhtyeen kappale vuonna 1974 julkaistulta Burn- albumilta. Se on albumin avausraita. Kappaleen ovat kirjoittaneet yhtyeen jäsenet Ritchie Blackmore, David Coverdale, Jon Lord ja Ian Paice. Glenn Hughesin nimeä ei mainittu alkuperäisissä tekijätiedoissa, mutta se on lisätty Burn-albumin vuonna 2004 julkaistun painoksen tietoihin.Young: s. 23. Kappaleen riffi on lainattu George Gershwinin kappaleesta ”Fascinating Rhythm”, vaikkakin kitaristi Ritchie Blackmore väitti, että se oli vahinko. Kappaleessa on paikoin vaikutteita klassisesta musiikista. David Coverdale teki siihen neljät eri sanat, sillä hänellä oli toisinaan ongelmia kirjoittaa Blackmorea miellyttäviä sanoituksia. Blackmore halusi, että laulut käsittelisivät esimerkiksi demonologiaa ja mytologiaa.Young: s. 10. Suurimman osan kappaleesta laulaa David Coverdale, mutta väliosissa laulaa basisti Glenn Hughes. Kappaleessa on sekä kitara- että kosketinsoitinsoolo. Myös Ian Paicen rumpujensoitto on esillä. Kappaleen albumiversio kestää noin kuusi minuuttia, singleversio alle neljä minuuttia. Kappaleen lyhyemmäksi leikattu versio julkaistiin singlenä Yhdysvalloissa ja Japanissa. ”Might Just Take Your Life” -singlen heikon menestyksen vuoksi levy-yhtiö päätti julkaista myös albumin nimikappaleen singlenä. ”Burn” jäi kuitenkin vähälle radiosoitolle.Young, s. 21 == Kokoonpano == *Ritchie Blackmore – kitara *David Coverdale – laulu *Glenn Hughes – basso, laulu *Jon Lord – kosketinsoittimet *Ian Paice – rummut == Muita versioita == Metalliyhtye Riotin (myöhemmin Riot V) cover-versio kappaleesta julkaistiin Nightbreaker-studioalbumilla vuonna 1993. Myös metalliyhtye W.A.S.P. on tehnyt kappaleesta version, se julkaistiin Babylon- studioalbumilla vuonna 2009. == Lähteet == *Burn-albumin 20th Anniversary Editionin kansilehti (kirjoittanut Nigel Young toukokuussa 2004) === Viitteet === ==Aiheesta muualla== * Deep Purple - Burn YouTubessa Luokka:Deep Purplen kappaleet Luokka:Vuoden 1974 kappaleet
Suomenlahti-vuosi 2014

Suomenlahti-vuosi 2014 oli Suomen, Viron ja Venäjän yhteinen teemavuosi, joka kokosi asiantuntijat, päättäjät ja kansalaiset yhteistyöhön terveemmän ja turvallisemman Suomenlahden puolesta. Teemavuoden tavoitteena oli tuottaa tutkimustietoa poliittisen päätöksenteon tueksi sekä kannustaa ihmisiä Suomenlahden suojeluun. Kansainvälinen tutkimustyö jakautui viiteen teemaan: biologinen ja geologinen monimuotoisuus, ekosysteemin terveys, merialuesuunnittelu, merenkulun turvallisuus sekä kalat ja kalastus. Tutkimusteemat valittiin tukemaan kansallisen ja kansainvälisen lainsäädännön sekä kansainvälisten suojelusopimusten toteuttamista. Käytännön työssä yhteinen laaja havaintoverkosto, data-aineiston käyttö ja samanlaiset mittausmenetelmät olivat jo teemavuoden suunnittelussa keskeisessä asemassa. Tasavallan presidentti Sauli Niinistö avasi Suomenlahti-vuoden 21.1.2014. Niinistö korosti puheessaan teemavuoden kattavuutta: "Suomenlahden teemavuosi ei ole vain tutkijoita, poliitikkoja ja virkamiehiä varten. Kaikissa kolmessa osallistujamaassa olemme jo havainneet, että monet sidosryhmät, kuten kunnat, yritykset, kansalaisjärjestöt ja koulut haluavat osallistua teemavuoden tapahtumiin. Heidän panoksensa on erittäin tervetullut." Korkean poliittisen tason ja tutkimuksen lisäksi vuoden viettoon liittyi runsaasti kaupunkien ja monien muiden tahojen järjestämiä kansalaistapahtumia eri puolella Suomenlahden rannikkoa. Teemavuoteen kuului merkittävänä osana ympäristökasvatus, jota tehtiin sekä kansallisella että kansainvälisellä tasolla. Ympäristökasvatuksessa tuotettiin uusia Suomenlahti-aineistoja ja niitä hyödynnettiin kouluissa ja yleisötapahtumissa. Suomenlahti-vuoden toteutuksesta vastasi Suomen ympäristökeskus SYKE. == Lähteet == Luokka:Suomenlahti Luokka:Itämeren historia Luokka:2014